Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 17 ส.ค.65
Daily Focus-บล.ฟินันเซีย ไซรัส ประจำวันที่ 17 ส.ค.65
17 ส.ค. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET Index ยังคงแกว่งตัว Sideways to Sideways Up โดยมีโอกาสผ่านแนวต้าน 1,630+- จุดมากขึ้น หนุนจากกระแสเงินทุนต่างชาติที่ยังไหลเข้าหนาแน่นรับเศรษฐกิจไทยที่อยู่ในทิศทางขาขึ้น อย่างไรก็ตามประเมิน Upside ระยะสั้นยังไม่กว้างและมีโอกาสพักตัวหลังปรับขึ้นค่อนข้างเร็วในช่วง 1 เดือนที่ผ่านมา ปัจจัยสำคัญที่ต้องติดตามคืนนี้คือรายงานการประชุม FOMC ว่าจะมีมุมมองต่อเงินเฟ้อและการขึ้นดอกเบี้ยในระยะถัดไปแรงแค่ไหน ส่วนแรงกดดันเงินเฟ้อทั่วไปของไทยจะพีคในเดือน ก.ค.-ส.ค. ก่อนชะลอตัวลงในระยะถัดไปหลังราคาน้ำมันปรับตัวลง แต่ต้องติดตามเงินเฟ้อพื้นฐานซึ่งกำลังไต่ระดับขึ้นจากต้นทุนการผลิต
ด้านกลยุทธ์ยังชอบกลุ่ม Domestic และ Reopening Play ตามภาพเศรษฐกิจที่จะกลับไปเท่าช่วงก่อน COVID-19 ในช่วงไตรมาส 4/65-66 โดยระยะสั้นเน้นหุ้นที่ Laggard ตลาดจาก Upside ของ SET Index ที่จำกัดมากขึ้นเทียบกับ SET Target ที่ 1,670 จุด มองการปรับขึ้นของดัชนีระยะนี้เป็นจังหวะแบ่งทำกำไรระยะสั้นบางส่วน โดยเฉพาะเมื่อเห็น Flow ต่างชาติเริ่มชะลอและ Short ปิดสถานะ Long Index Futures อย่างหนาแน่น และรอสะสมหุ้นกลับในช่วงอ่อนตัว
กลยุทธ์ : ยังเน้นลงทุนกลุ่ม Domestic และ Reopening Play // ทำกำไรบางส่วนบริเวณ 1,630+ จุด
หุ้นเด่นเดือน ส.ค. : BBL, ILINK, NSL, SAPPE, SC